**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին 2013 թվականի դեկտեմբերի 12-ի թիվ ՀՕ-157-Ն օրենքի (այսուհետ՝ Օրենք) 9-րդ հոդվածի 3-րդ մասում 13–րդ և 14.4–րդ բառերը փոխարինել 13–րդ, 14.4–րդ և 16.1–րդ բառերով։

**Հոդված 2.** Օրենքի14-րդ հոդվածի 1-ին մասում հակակոռուպցիոն կոմիտեում» բառերից հետո լրացնել «,հատուկ քննչական ծառայությունում» բառերը:

**Հոդված 3.** Օրենքի 14.2-րդ հոդվածի 2-րդ մասում «քննչական կոմիտեում» բառերից հետո լրացնել «,հատուկ քննչական ծառայությունում» բառեր::

**Հոդված 4.**Օրենքի 16.1-րդ հոդվածը լրացնել՝

ա) հետևյալ բովանդակությամբ նոր՝ 1.1. մասով.

1.1. Հակակոռուպցիոն կոմիտեում ծառայողին վճարվում է հավելավճար՝ Հակակոռուպցիոն կոմիտեում, Ազգային անվտանգության ծառայությունում, Ոստիկանությունում, Պաշտպանության նախարարության ռազմական ոստիկանությունում կամ Պետական եկամուտների կոմիտեում ծառայության յուրաքանչյուր տարվա համար՝ երկու տոկոսի չափով:,

բ) հետևյալ բովանդակությամբ նոր՝ 2.2. մասով.

2.2. Հակակոռուպցիոն կոմիտեում ծառայողին վճարվող հավելավճարի ընդհանուր չափը չի կարող գերազանցել սույն օրենքի 6-րդ հոդվածի 2-րդ մասով սահմանված չափը::

**Հոդված 5.**Օրենքի 33–րդ հոդվածը լրացնել հետևյալ բովանդակությամբ նոր՝ 6–րդ մասով․

6․ Սույն օրենքի՝ ՀՀ հակակոռուպցիոն կոմիտեի նախագահի վարձատրությանը (աշխատավարձին, դրա կառուցվածքին և հաշվարկման կարգին) վերաբերող դրույթները (սույն օրենքի 3-րդ հոդվածի 1–ին մասի 2–րդ կետի ա ենթակետը, 6-րդ հոդվածի 5–րդ մասը, 8-րդ հոդվածի 3.1-րդ և 5-րդ մասերը, 9–րդ հոդվածի 3–րդ մասը, 14.4–րդ հոդվածը, օրենքի 1–ին հավելվածի Հակակոռուպցիոն կոմիտեի նախագահի պաշտոնային դրույքաչափի հաշվարկման գործակցին վերաբերելի դրույթները) տարածվում են մինչև սույն օրենքն ուժի մեջ մտնելը առաջին անգամ Հակակոռուպցիոն կոմիտեի նախագահի նշանակման օրվանից ծագած իրավահարաբերությունների նկատմամբ:։

**Հոդված 6.**Սույն օրենքն ուժի մեջ է մտնում պաշտոնական հրապարակմանը հաջորդող օրվանից։